text: Holsted og Brørup deler landbetjent
  28 juni 2011 kl. 10.52
  Den hidtidige landbetjent i Holsted er gået på pension - og fremover skal Holsted og Brørup deles om en landbetjent.
  Det sker efter, at lokalråd kommune & politi - Vejen har set på landpolitiets opgaver i området.
  Mange af landpolitiets opgaver er i de senere år overført til henholdsvis kommunen og til SKAT. Det gælder for eksempel ansøgninger om kørekort og pas, ekspedition af nummerplader med mere. Det betyder også at antallet af personlige henvendelser til landbetjenten i Holsted har været faldende.
  Borgerne  i Holsted og Brørup vil kunne træffe landbetjenten ved personligt fremmøde hver onsdag i tidsrummet 15.00 ? 17.00 på adressen Søvangen 9, 6650 Brørup.
  Sammenlægningen af de to distrikter er sket med virkning fra den 1. juni 2011.
  